paragraph_text: U regionalnoj ligi se uspješno natjecao 1960-ih i početkom 70-ih, s momčadima iz Novske, Požege i današnje brodsko-posavske županije. U novijoj povijesti prvenstvo 2. ŽNL Zapad uvjerljivo osvaja 2004.g te ulazi u 1. ŽNL-BPZ gdje se natječe do 2013.g od kada nastupa u 2. ŽNL. Najveći uspjeh klub je ostvario 2011.g kada je postao pobjednik kupa NS Nova Gradiška, pobjednik kupa Županijskog nogometnog saveza brodsko-posavske županije, te pobjedom protiv NK Strmec u Bedenici (zagrebačka županija) ušao u šesnaestinu finala nogometnog kupa Hrvatske gdje je u Lazama poražen od renomiranog prvoligaša Slaven Belupa.